Tarybos sprendimas
1995 m. rugsėjo 18 d.
dėl Bendrijos prisijungimo prie Susitarimo įsteigti Indijos vandenyno tunų komisiją
(95/399/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 43 straipsnį kartu su 228 straipsnio 2 dalies pirmuoju sakiniu ir 3 dalies pirmąja pastraipa,
atsižvelgdama į Komisijos pasiūlymą,
atsižvelgdama į Europos Parlamento pasiūlymą [1],
kadangi Bendrija pasirašė Jungtinių Tautų jūrų teisės konvenciją, pagal kurią visi tarptautinės bendruomenės nariai privalo bendradarbiauti saugant ir tvarkant jūros biologinius išteklius;
kadangi dėl žvejybos jūroje Bendrija atsakinga už priemonių žvejybos ištekliams apsaugoti ir tvarkyti priėmimą bei susitarimų šiais klausimais sudarymą su trečiosiomis šalimis ir tarptautinėmis organizacijomis;
kadangi šiuo tikslu Bendrija dalyvavo tarptautinėse derybos, kurias apvainikavo Jungtinių Tautų Maisto ir žemės ūkio organizacijos patvirtintas Susitarimas įsteigti Indijos vandenyno tunų komisiją;
kadangi šis Susitarimas leidžia stiprinti tarptautinį bendradarbiavimą siekiant apsaugoti ir racionaliai panaudoti Indijos vandenyno tunus ir panašias rūšis;
kadangi Bendrijos žvejai gaudo šias rūšis Indijos vandenyne; kadangi Bendrijai naudinga prisijungti prie šio Susitarimo,
NUSPRENDĖ:
1 straipsnis
Bendrijos vardu patvirtinama sutartis įsteigti Indijos vandenyno tunų komisiją.
Susitarimo tekstas pridedamas prie šio sprendimo.
2 straipsnis
Tarybos pirmininkas, Bendrijos vardu, pateikia patvirtinimo dokumentus pagal Susitarimo XVII straipsnio 1 dalį.
Priimta Briuselyje, 1995 m. rugsėjo 18 d.